
AMCAN(ION) 
 
· Galluogi myfyrwyr i atgyfnerthu a chryfhau ymhellach eu dealltrwiaeth o ramadeg y Gymraeg. 
 
· Cyflwyno rhai o brif nodweddion yr iaith lenyddol. 
 
DEILLIANNAU DYSGU 
 
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
 
1. gywiro ac esbonio’n llawn amrywiaeth o wallau iaith gyffredin; 
 
2. dangos dealltwriaeth dda o ystod eang o agweddau ar ramadeg y Gymraeg a’r gallu i gymhwyso’r wybodaeth honno drwy gyfres o dasgau cyfieithu; 
 
3. dangos ymwybyddiaeth o brif nodweddion yr iaith lenyddol.  
 
CYNNWYS DANGOSOL 
 
• Yn y modwl hwn caiff myfyrwyr y cyfle i atgyfnerthu eu gwybodaeth o reolau a chystrawennau gramadegol allweddol trwy ystod o dasgau ysgrifenedig. Rhennir y modwl yn dair rhan. Trafoda’r rhan gyntaf wallau iaith cyffredin a defnyddir ymarferion rhyngweithiol yn Moodle i helpu myfyrwyr i adnabod ac esbonio gwallau. Asesir eu gwybodaeth a’u dealltrwiaeth drwy dasg ffurfiol fer.  Cystrawennau a chyweiriau fydd ffocws yr ail ran ac ystyrir ac asesir eu dealltrwiaeth o’r rhain drwy gyfres o ymarferion cyfieithu/trawsieithu. Bydd rhan olaf y modwl wedyn yn cyflwyno’r myfyrwyr i brif nodweddion yr iaith lenyddol fel y gall y myfyrwyr gymhwyso eu dealltrwiaeth o deithi’r iaith i gyd-destunau mwy ffurfiol megis y gweithle ar ôl cwblhau’r cwrs. 
 
STRATEGAETH DYSGU AC ADDYSGU 
 
Bwriad y wybodaeth gynhwysfawr yn Moodle fydd datblygu’n raddol sgiliau ysgrifenedig y myfyrwyr, megis eu dealltwriaeth o’r iaith lenyddol. Adlewyrchir agwedd ‘cam wrth gam’ y modwl drwy natur ‘graddedig’ yr ymarferion hunan asesu fydd yn gyfle da i’r myfyrwyr brofi eu dealltwriaeth o gynnwys y modwl – er enghraifft posau ar wallau cyffredin. Rhydd y fforwm gramadeg gyfle i drafod agweddau arbenigol y modwl ac unwaith yn rhagor cynigir sesiynau ar Skype gyda’r tiwtor. Yn achos y modwl hwn defnyddir y rhain i drafod a dadansoddi amrywiaeth o gyfieithiadau. Defnyddir amrywiaeth o strategaethau dysgu ac addysgu felly er mwyn sicrhau bod profiad y myfyrwyr yn un cynhwysfawr a chrwn. 
 
 
 
Dosberthir yr addysgu fel a ganlyn i gyflwyno’r modwl:  
 
	Math o weithgaredd 
	Oriau 
	Canran  

	Dysgu ar yr amserlen  
	20 
	10% 

	Dysgu annibynnol 
	180 
	90% 

	Dysgu drwy leoliadau 
	- 
	- 

	CYFANSWM 
	200 
	100% 


 
ASESU 
 
Elfen Asesu 1 – 20%  
 
Cyfres o dasgau byr i adolygu rheolau gramadegol gwahanol (cyfystyr â 600 o eiriau) 	 Enghraifft: Cywirwch ac esboniwch y gwallau yn y paragraff canlynol. 	 
 
Elfen Asesu 2 – 50%  
 
Cyfres o ddarnau amrywiol i’w cyfieithu/trawsieithu (cyfystyr â 1600 o eiriau) 
 
Enghraifft: Darn o erthygl o’r cylchgrawn Cambria i’w chrynhoi yn y Gymraeg. 
 
Elfen Asesu 3  – 30%  
 
Cyfres o dasgau ysgrifenedig ar brif nodweddion yr iaith lenyddol (cyfystyr â 1000 o eiriau) 
 
Enghraifft: Ail-ysgrifennwch y paragraff canlynol yn yr iaith lenyddol. 
 
Crynodeb o’r Asesiad 
 
	Math o weithgaredd 
	Canran  

	Ysgrifenedig 
	- 

	Gwaith Cwrs  
	100% 

	Ymarferol 
	- 

	CYFANSWM 
	100% 

